**Kisapáti – Kaán Károly Kulcsosház – 10-es táv**

A rajtból a Szent György-hegy felé indulunk a **Z jelzést** követve. Rövidesen már a szőlők között emelkedünk, és 450 métert megtéve jobbra kitérőt teszünk a **Szentkereszt-kápolnához** (**F**).

Visszatérve a **Z jelzésre** tovább emelkedünk, majd amikor a jelzett út egy kút mellett jobbra fordul, mi **balra**el­hagy­­juk, és a **szalagozást** követjük. Mikor elérjük a **S jelzést**, azon **balra** fordulva jutunk el az **Ify-kereszthez**(**F**).

Továbbmegyünk 100 métert, majd a S jelzést elhagyva balra ereszkedni kezdünk – a túra alkalmából**szalagozott**, egyéb**­**ként jelzetlen úton – a *Szent-György pince* érintésével egészen a hegy lábáig. Az aszfaltutat elérve azon jobbra megyünk 600 métert a **Horváth pince** (**F**) parkolójáig, ahol szembetalálkozunk a hosszabb távokon részt vevő túra**­**társainkkal. *A gazda szeretettel vár mindenkit borkóstolóra, önköltségi áron*.

A pince mellett felfelé indulunk tovább szőlők között, eleinte úton, amely később ösvénnyé szűkül. A *Lengyel-kápolnához* vezető aszfaltút kanyarulatában becsatlakozunk a **K–P** **jelzésbe**, amelyen felfelé haladunk tovább. A kápol**­**nához érve a csatlakozó S jelzéssel együtt balra fordulunk, és elsétálunk a *Tarányi-présház* mellett. Az iható vizű *Oroszlánfejes-kút* után 150 méterrel jobbra folytatódik a turistaút. Szőlőskertek között, végül erdőben felfelé halad**­**va érjük el a Szent György-hegy nyugati oldalában lévő **turistaút-csomópontot** (**F**), ahol a P–S jel**­**zé**­**sektől elbúcsúzva **jobbra**, a **K jelzésen** folytatjuk a hegymászást. Igen meredeken emelkedő úton érünk a fel**­**ső szőlős­kertekhez, majd az erdőbe térve rövidesen az *esőháznál* találjuk magunkat. Itt találkozunk (először) a *Bazalt*­*orgonák Tanösvény* táblá**­**já**­**val – ez túránk végéig még többször megtörténik. Elhagyjuk a K jelzést, és **balra**, a **K▲ jelzésű** ösvényen mászunk fel az **ellenőrzőpontra**, a **Szent György-hegy csúcsára**.

Az igazolás után északi irányba folytatjuk a túrát a helyenként meglehetősen nehezen járható **K▲ jelzésen**.   
A **P–K▲ jel­zések** elágazását elérve **balra fordulunk** a **P jelzést** követve (vigyázat, a hosszabb távosok itt egyenesen haladnak a kö**­**zös jelzésen), és a meredek, sziklás ösvényen leereszkedünk a hegy nyugati oldalán. Itt is**­**mét találkozunk a **S jel­zéssel**, amelyet **jobbra** követve egy bányaudvarhoz, a **Tanösvény parkolójához** (**F**) érünk.

A parkolótól továbbra is a **S jelzést** követjük, melyhez csatlakozik a Z jelzés is. Majd mikor az S jelzés jobbra bekanyarodik az erdőbe, maradunk a szélesebb úton, a **Z jelzésen**. (Alternatívaként követhetjük az egyébként nehezen járható jelzett ösvényt.) A S jelzés rövi­de­sen visszatér jobbról, majd kb. 300 méter múlva elérjük a**P jelzést**. Itt már majdnem a célban vagyunk, de előbb még meredeken fel kell másznunk a **P jelzést** követve**(jobbra)** a **Bazaltorgonák tetején lévő kilátóponthoz** (**F**)!

Ha felértünk, a kilátópontnál vigyázzunk, a **balra tartó**, enyhén ereszkedő **K▲ jelzésű** ösvény számunkra a helyes (a másik irányban a P–K▲ jelzések közös szakaszán a hosszabb távosok jönnek a csúcs felől).A **K–K▲ jelzések** elágazását elérve balra fordulunk, és innen már nincs más dolgunk, minthogy a**K jelzésen**a*Bazaltorgonák*között óvatosan leereszkedjünk a **célba**, a **Kaán Károly kulcsosházhoz**.